**COFNODION O GYFARFOD CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.00 O’R GLOCH 2.9.25**

**9.1 YMDDIHEURIADAU**

Cyng. Edward Griffiths, Deilwen Anderson, Evan Owen, Eryl Jones Williams (Cyngor Gwynedd).

**9.2 PRESENNOL**

Cyng. William Hooban (Cadeirydd), Nia Rees (Is-Gadeirydd), Sian Edwards, Gwynfor Evans, John Ceri Evans, Beth Bailey, Jennifer Yuill, Edward Williams.

Roedd 2 aelod o'r cyhoedd yn bresennol yn y cyfarfod.

Croesawodd y Cadeirydd Ms Deana Davies-Fisher i'r cyfarfod i drafod camerâu CCTV ac esboniodd ei bod wedi dechrau gyda'r rhain yn Bermo yn 2005 a bod technoleg di-wifr wedi'i chyflwyno i bwynt penodol ac yn yr achos hwn, gorsaf heddlu Bermo. Mae'r camerâu i gyd yn unedau IP ac nid yw'n broblem ychwanegu atynt. Mae angen i'r camerâu gael llinell weledigaeth ac maen nhw'n gweithio gyda Dyfed CCTV ond mae hi'n barod i roi enwau cyswllt eraill i'r Cyngor.

**9.3 CYHOEDDIADAU Y CADEIRYDD**

Croesawodd y Cadeirydd y Cyng. Gwynfor Evans i’w gyfarfod cyntaf o’r Cyngor a dymunodd yn dda iddo yn y dyfodol. Fe arwyddwyd Dogfen Derbyn Swydd gan y Cyng. Evans cyn dechrau cyfarfod y Cyngor.

Diolchodd ibawb o’r Cyngor am eu gwaith gyda neuadd y pentref.

**9.4 COFNODION**

Derbyniwyd cofnodion o gyfarfod Gorffennaf 1af 2025 fel rhai cywir.

**9.5 MATERION YN CODI O’R COFNODION**

Nid oedd unrhyw fater yn codi o’r cofnodion.

**9.6 DATGAN BUDDIANT**

Datganodd y Cyng. Nia Rees ddiddordeb yn y mater gyda’r cae peldroed ag fe arwyddwyd Dogfen Datgan Buddiant Personol ganddi a ni chymerodd rhan yn y drafodaeth pan gafodd y mater hwn ei drafod.

Datganodd y Cyng. William Hooban ddiddordeb yn y mater gyda’r cae peldroed ag fe arwyddwyd Dogfen Datgan Buddiant Personol ganddo a ni chymerodd rhan yn y drafodaeth pan gafodd y mater hwn ei drafod.

**9.7 MATERION CYNGOR GWYNEDD**

Fe dderbyniwyd yr adroddiad canlynol gan y Cyng. Eryl Jones Williams:- Mae Cyngor Gwynedd wedi cyhoeddi cyfres o newidion sylweddol i'w cynllun Grantiau Tai Gwag fel rhan o'i ymdrechion parhaus i ddod â thai gwag y sir yn ôl i ddefnydd ac yn nwylo pobl leol. O’r 1af o Awst, mae'r swm mwyaf sydd ar gael drwy'r cynllun grantiau wedi cynyddu o £20,000 i £25,000. Mae'r trothwy incwm, a oedd yn flaenorol £60,000 fesul aelwyd, bellach wedi'i osod ar £60,000 fesul unigol neu £80,000 fesul cwpl, gan gydnabod y cynnydd cyffredinol mewn cyflogau. Mae'r dull o bennu pa eiddo sy'n gymwys ar gyfer y grant hefyd wedi newid. Yn hytrach na defnyddio cost yr eiddo fel sail, bydd y system newydd yn defnyddio Bandiau Treth y Cyngor. Mae hyn yn golygu bod unrhyw dai yn bandiau A i D bellach yn gymwys ar gyfer y grant. Nod y cynllun, sy'n weithredol ers 2021, yw dod â phroperty gwag yn ôl i ddefnydd trwy gynnig grant i ailfodelu tai i safon derbyniol o fyw. Mae'r grant ar gael i ailfodelu tai sydd wedi bod yn wag am 6 mis neu mwy, a phreswylfeydd gwag a oedd yn ail gartrefi - hynny yw, eiddo lle roedd disgwyl i'r perchennog dalu Premiwm Treth y Cyngor. Hyd yn hyn, mae'r grant wedi helpu i ddychwelyd 112 o dai i ddefnydd, ac ar gyfartaledd mae'r grantiau'n cefnogi 3.5 contractwyr lleol ar bob cais. Mae'r cynllun gwerth £4.7 miliwn wedi'i ariannu gan y Premiwm Treth y Cyngor ar Ail Gartrefi ac Eiddo Gwag ac mae eisoes wedi helpu 215 o drigolion ledled Gwynedd. Mae hwn yn un o 30 o brosiectau yn y Cynllun Gweithredu Tai gwerth £197 miliwn gan y Cyngor i sicrhau bod pobl Gwynedd yn cael mynediad i gartrefi fforddiadwy yn eu cymunedau eu hunain.

836.......................................................Cadeirydd

Mae grantiau tai gwag yw un o sawl cynllun sydd ar gael i helpu i ddychwelyd cartrefi gwag i ddefnydd. Mae cynlluniau eraill yn cynnwys lleihau TAW ar adnewyddiadau eiddo gwag a chymhellion gan Lywodraeth Cymru. O ganlyniad i'r holl fentrau hyn, mae 284 o gartrefi gwag wedi'u dychwelyd i ddefnydd ers 2021. Mae Aelod y Cabinet Tai a Phrojectau Cyngor Gwynedd, y Cyng. Paul Rowlinson, wedi dweud: "Mae'n fy nhristiau i weld tai yn sefyll yn wag ac yn cael eu gwastraffu. Rydym yn wynebu argyfwng tai ar lefel leol a chenedlaethol. Mae'r cynllun grant hwn yn galluogi pobl leol i roi bywyd newydd i adeiladau gwag, gan eu troi'n gartrefi o safon. Mae'r cynllun eisoes wedi profi ei werth, gan helpu cannoedd o drigolion ledled y sir i ddychwelyd tai gwag i ddefnydd, ac ar ben hynny, i brynu tai fforddiadwy yn eu cymunedau. "Rydym yn cydnabod bod costau adnewyddu'r tai hyn wedi cynyddu'n sylweddol dros y blynyddoedd diwethaf. Dyna pam mae'r Cyngor wedi cynyddu'r grant o £20,000 i £25,000 er mwyn rhoi cymorth mwy effeithiol i'r rhai sy'n adnewyddu tai gwag. Rydym hefyd wedi codi'r trothwy cyflog i ganiatáu i fwy o bobl fanteisio ar y cynllun. Byddwn yn annog unrhyw un sy'n bwriadu prynu tŷ gwag neu eiddo a oedd yn ail gartref i edrych ar wefan y Cyngor am ragor o wybodaeth neu gysylltu â thîm Tai Gwag y Cyngor i gael sgwrs am y grantiau hyn. Am ragor o wybodaeth am Gynllun Grantiau Tai Gwag Gwynedd ac y cynlluniau tai eraill, ewch i wefan Cyngor Gwynedd: Mae'r cynllun prynu tai Gwynedd yn cynnig cymorth i geiswyr cydnaws i'w helpu i ddod yn berchnogion tai. Mae Cynllun Prynu Tai Gwynedd yn fenthyciad cyfalaf a gynhelir sy'n helpu pobl leol i brynu tai ar y farchnad agored yn eu cymunedau eu hunain. Erbyn i'r cynllun ddechrau yn 2022, mae'r cynllun gan Gyngor Gwynedd, mewn partneriaeth â Tai Teg a Llywodraeth Cymru, wedi helpu 62 o deuluoedd i brynu tŷ yng Nghwynedd i fod yn gymwys ar gyfer y cynllun hwn i gofrestru heddiw.” Gall yr holl wybodaeth am y cynllun gael ei weld ar wefan y Cyngor: Gwynedd Homebuy I gofrestru, gwneud cais neu ofyn cwestiwn am y cynllun, ewch i wefan Tai Teg: Hafan | Tai Teg 03456 015 605 info@taiteg.org.uk. Mae hefyd yn bwysig i bobl/teuluoedd gofrestru â Chyngor Gwynedd am gartrefi i rentu yn enwedig yn Dyffryn Ardudwy. Er nad oes llawer o gartrefi cymdeithasol yn ein hardal, mae mynd ar restr yn hanfodol oherwydd dyma'r ffigurau a ddefnyddir pan ddaw i adeiladu cymdeithasau newydd i renti. Nid yw gwybodaeth fanwl wedi ei rhyddhau gan Gwynedd mewn perthynas â'r canlyniadau lefel A a TGAU ond dim ond y sylw. Nid yw Cyngor Gwynedd yn rhyddhau gwybodaeth am ysgolion unigol. Mae ymchwiliadau yn parhau ar ôl i bennaeth ysgol yn Gwynedd gael ei garcharu am 17 mlynedd am droseddau rhyw yn erbyn disgyblion mewn ysgol yn Gwynedd. Mae'r Cyngor yn ceisio sicrhau na fydd digwyddiadau tebyg arall. Hwn fydd prif neges yr Athro Sally Holland, cyn Gomisiynydd Plant Cymru a prif arweinydd awdurdod ym maes diogelu plant, wrth iddi gyflwyno ei hadroddiad chwarterol cyntaf fel Cadeirydd Bwrdd Rhaglen y Cynllun Ymateb Troseddau. Sefydlwyd y bwrdd gan Gabinet Cyngor Gwynedd ym mis Ionawr 2025 i fonitro cynnydd y cynllun, i gynnig cyngor, a herio'r sefydliad. Yn ôl yr Athro Holland, mae cynnydd cadarnhaol wedi cael ei wneud hyd yn hyn gyda 32 o swyddi gwaith o'r 63 eisoes wedi'u cwblhau a phoblogaeth gadarn gan y Cyngor i gwblhau'r swyddi sy'n weddill. Mae Cyngor Gwynedd wedi derbyn penderfyniad i gefnogi llefydd diogel a cynnes ledled Gwynedd. I dderbyn ffurflen, cysylltwch trwy e-bost â Cistgwynedd@gwynedd.llyw.cymru neu ffoniwch 01286 679870 Dyddiad cau: 29 Awst, 2025. Rwyf ar gael ar 01341242758 neu e.joneswilliams@btinternet.com neu CynghoryddErylJones-Williams@gwynedd.llyw.cymru.

**9.8 CEISIADAU CYNLLUNIO**

**Gosod pwmp gwres ffynhonnell aer ar ddrychiad cefn y garej** **82 Llwyn Ynn, Talybont. (NP5/58/676)**

Cefnogi y cais hwn.

**Cais rhannol ôl-weithredol i insiwleiddio'r waliau allanol Dunstill House,** **Ffordd Yr Orsaf, Dyffryn Ardudwy (NP5/58/677)**

Cefnogi y cais hwn.

**Newid defnydd cyn ystafell aros rheilffordd o A1 (siopau) i C3 (preswyl) fel estyniad i’r ty gorsaf presennol Station House, Ffordd Yr Orsaf, Dyffryn Ardudwy (NP5/58/596B)**

Cefnogi y cais hwn.

837……………………………………………Cadeirydd

**9.9 MATERION YN CODI**

**A Cynllun Cyllideb**

Adroddwyd bod £16,823.00 (yn cynnwys costau banc) wedi cael ei wario ers cychwyn y flwyddyn ariannol newydd, a bod hyn yn £10,508.00 o wariant yn fwy na oedd wedi cael ei glustnodi yn y gyllideb am y flwyddyn.

**B CCTV**

Dywedodd y Clerc ei bod wedi derbyn pris gan Mr. Richard Hollingworth o R. J. Electrics ynglyn ar mater uchod. Ar ôl y sgwrs gyda Ms Deana Davies-Fisher, cytunwyd ei bod yn hanfodol sefydlu is-bwyllgor i gwblhau'r gwaith yn gysylltiedig â'r mater hwn, ac roedd y Cadeirydd, y Cyng. Jennifer Yuill, Gwynfor Evans a Sian Edwards yn cytuno i fod yn rhan o'r is-bwyllgor hwn. Cytunwyd i ofyn am grantiau PACT gan yr Heddlu a chytunodd y Cyng.Nia Rees wneud hyn.

**C Nadolig 2025**

Cytunwyd bod dathliadau nadolig y pentref yn cael ei gynnal ar ddydd Sul y 30ain o Dachwedd eleni ag hefyd cytunwyd bod angen archebu mwy o oleuadau er mwyn eu gosod yn Talybont ag hefyd archebu 2 goeden nadolig eto eleni. Cytunodd y Cadeirydd i gysylltu gyda Chyngor Gwynedd ynglyn a chael golau o safle toiledau Talybont ag hefyd gyda perchenog Lluesty ynglyn a chael golau i’r goeden nadolig yn y maes parcio. Cytunwyd bod yr is-bwyllgor nadolig yn cyfarfod i drafod y materion hyn ymhellach ag yn adrodd yn nol i gyfarfod nesa y Cyngor.

**D Parc Chwarae Pentre Uchaf**

Adroddwyd bod ddim llawer wedi digwydd ynglyn ar mater uchod ac adroddodd y Cyng. Edward Williams ei fod wedi cysylltu a chwmni Neil Pigdon ynglyn a gosod “wet pour” o dan rhai o’r offer chwarae. Cytunwyd i dynnu y sedd sydd tu mewn i’r lloches oren a gosod slab concrid o dan offer y bel fasged.

**E Archwiliad o’r llochesi bws, mynwentydd ar parc chwarae**

Adroddodd y Cyng. Jennifer Yuill ei bod wedi cynnal yr arolygiad uchod ar ran y Cyngor ac ei bod wedi ymwedl ar mynwentydd a bod mynwent Llanenddwyn yn iawn ond bod angen torri y coed yn mynwent Llanddwywe a cytunwyd gofyn i’r Tim Tacluso a fyddant yn gallu gwneud hyn. Fe adroddod bod y fynwent gyhoeddus yn iawn ond bod angen i beintio y ddwy sedd sydd tu allan i’r gatiau, glanhau y mwsog o’r llwybr tu mewn i’r fynwent a glanhau y biniau ag hefyd peintio y gatiau mawr a cytunodd y Cyng. Nia Rees ofyn i’r Tim Tacluso a fyddai yn bosib iddynt gario y gwaith hwn allan. Yn anffodus nid oedd y Cyng. Sian Edwards wedi cael amser i fynd o amgylch yr ardal ag ymddiheurodd am hyn.

**F Seddi Cyhoeddus**

Datganwyd pryder bod ddim digon o seddi cyhoeddus o gwmpas yr ardal am bod rhai wedi cael eu tynnu a ddim rhai newydd wedi eu gosod yn eu lle a cytunwyd gosod mainc newydd yn y llecyn ger Murmur yr Afon, ar ben ffordd y neuadd ag hefyd un newydd ger lloches bws y pentre (mainc pwyllgor ’81) a cytunodd y Cyng. William Hooban dynnu yr hen un i ffwrdd yn y safle hwn a gosod un newydd yna. Adroddodd y Clerc bod hi wedi cael gwybod gan y Cyng. Edward Griffiths bod cragen rhai seddi cyhoeddus yn y cwt ger y fynwent gyhoeddus a cytunwyd i osod pren newydd yn rhain.

**G Cae Peldroed**

Adroddodd y Clerc ei bod wedi rhoid y mater hwn ar yr agenda ar ol derbyn e-bost gan Michael Evans o ADRA ynglyn a les y cae peldroed. Fe gytunwyd byddai y Cyngor Cymuned yn ymestyn y les i un 25 mlynedd ar y tir a’i ail lesio i chlwb peldroed Dyffryn Ardudwy a Thalybont. ‘Roedd Mr. Evans wedi datgan bod yna gostau ynghlwm ar broses h.y costau cyfreithiol i’r ddwy ochor a fydd yn gorfod cael eu talu gan y Cyngor Cymuned, yr angen am brisiad annibynnol ffurfiol er mwyn cynnal y les a mae y gost hon yn amrywio rhwng £400 i £700 (rheolau Llywodraeth Cymru).

838.................................................Cadeirydd

Hefyd am bod y les hon yn cael ei adnabod fel un tymor hir, fydd angen cofrestru y les yn erbyn teitl cofrestru tir a bod y taliad hyn o gwmpas £100. Hefyd fel a datganwyd gan Mr. Evans yr opsiwn arall i’r Cyngor Cymuned yw i brynnu y cae yn lle ei leisio. Cytunwyd i ofyn beth oedd maint y tir oeddynt yn fodlon ei werthu a beth oedd y pris am y tir hwn ag hefyd gofyn pryd oedd les Y Tir yn dod i ben cyn gwneud penderfyniad gyda’r ffordd ymlaen. Adroddodd y Cadeirydd bod Swyddog o’r Parc Cenedlaethol wedi datgan bod y gamfa ddim yn ddiogel.

**Fe gafodd y mater uchod ei gadeirio gan y Cyng. Edward Williams oherwydd bod y Cadeirydd ar Is-Gadeirydd wedi datgan buddaint yn y mater.**

**H** **Sul y Cofio**

Adroddodd y Clerc ei bod wedi rhoid y mater hwn ar yr agenda er mwyn atgoffa yr Aelodau bod yn amser dechrau trefnu yr uchod eto y flwyddyn hon. Adroddodd y Cadeirydd byddai yn gofyn i aelodau'r ATC fod yn bresennol a chytunwyd y byddai'r Clerc yn gofyn i Ms Ceri Griffiths ddod i chwarae'r corn, adroddodd y Cyng. Jennifer Yuill ei bod wedi gofyn i Mrs Alma Griffiths gymryd y gwasanaeth yn barod ag ei bod wedi cytuno i hyn, cytunwyd byddai y Cadeirydd yn gofyn i Mr. Roy Gamlin gymeryd rhan a gofyn i'r heddlu fod yn bresennol hefyd ag hefyd cysylltu gyda Mr. Trevor Roberts o’r Lleng Prydeinig ag i ddarllen yr enwau allan. Cytunwyd archebu dwy dorch pabi coch eto eleni.

**9.10 GOHEBIAETH**

**A Cyngor Gwynedd – Adran Amgylchedd**

Wedi derbyn llythyr gan yr adran uchod yn hysbysu y Cyngor bydd Ffordd Bennar ar gau ar y 18ed o’r mis hwn er mwyn i waith cael ei gario allan ar ran Dwr Cymru. ‘Roedd y Clerc wedi anfon y llythyr hwn i bob Aelod yn barod.

**B** **Cyngor Gwynedd – Adran Priffyrdd a Bwrdeistrefol**

Wedi derbyn ateb gan yr adran uchod ynglyn ar toiledau cyhoeddus yn y pentref ag yn datgan mae’r unig opsiwn sydd ar gael i ail edrych ar y toiledau hyn ydi trwy gefnogaeth grant, a bydd angen iddynt drefnu trafodaeth gyda’r Cyngor Cymuned ynglyn a symud ymlaen, cadw mewn cof bydd angen sicrhau arian refeniw yn ddilynol ar gyfer eu rhedeg. Byddant yn cael trafodaeth gyda’r Tim Economi yr wythnos nesa ag wedyn yn dod yn nol at y Cyngor.

Ynglyn ar bin baw cwn ger groesffordd ffordd Gors y Gedol, byddant yn atgoffa y tim gwaith i gael y bin hon wedi ei gosod a chadarnahu trefniadau ei gwagio.

**C Mrs Sarah Tibbetts**

Wedi derbyn llythyr gan yr uchod ynglyn a materion i wneud gyda neuadd y pentref ag yn gofyn am sylwadau gan Aelodau y Cyngor ynglyn ar materion a godwyd ganddi. Aeth yr Aelodau drwy’r llythyr hwn a gofynnwyd i’r Clerc i anfon ymateb yn nodi y sylwadau oedd yr Aelodau wedi eu gwneud ynglyn ar materion a godwyd ganddi.

**D Mr. David Wilson**

Wedi derbyn e-bost gan yr uchod yn gofyn os oedd y Cyngor yn dal eisiau iddo wneud addurniadau nadolig o amgylch y pentrefi. Cytunwyd i ymateb yn datgan byddai y Cyngor yn ddiolchgar os byddai yn cario ymlaen i wneud yr addurniadau hyn ag hefyd diolch iddo am y gwaith mae wedi ei wneud yn barod gyda’r addurniadau hyn.

**9.11 ADRODDIAD Y TRYSORYDD**

Adroddodd y Trysorydd bod £38,774.16 yn y cyfrif rhedegol a £66,205.63 yn y cyfrif wrth gefn.

**Anfonebau angen eu talu ers y cyfarfod diwethaf**

Mrs Annwen Hughes - £546.12 (cyflog) + £299.75 costau = £845.87 (Gorffennaf ag Awst)

Evergreen - £840.00 – torri gwair mynwentydd (Gorffennaf ag Awst)

839.................................................Cadeirydd

Mr. G. Martayn - £740.00 - torri gwair parc chwarae, maes parcio ag amrywiol lefydd (Gorffennaf ag Awst)

Mr. G. J. Williams - £181.00 - torri gwair yn Talybont ag archebu blodau (Gorffennaf ag Awst)

Anderson Tree Specialists - £1,800.00 – cario allan gwaith ar goed ger y fynwent gyhoeddus

Pwyllgor Neuadd Bentref - £21.00 - llogi ystafell bwyllgor am fis Mehefin

Cyngor Gwynedd - £468.00 - archwiliad mewnol 2024/25

Mr. M. J. Kerr - £100.00 - agor bedd y diweddar Mr a Mrs Hunter (llwch)

Mr. M. J. Kerr - £480.00 - agor bedd y diweddar Mrs Pauline Coulson

Fe gafodd y taliadau uchod eu prosesu gan y Cyng. Sian Edwards a wnaeth y Cyng. John Ceri Evans gymeradwyo’r taliadau ag fe roddwyd ganiatad I’r Clerc/Trysorydd I’w talu ar lein neu drwy siec ar ddiwedd y cyfarfod.

**Derbyniadau ers y cyfarfod diwethaf**

Pritchard a Griffiths - £2,342.50 – claddu y diweddar Mr. William Hefin Evans

Cyngor Gwynedd - £27,500.00 - hanner y precept

**Anfonebau wedi eu talu ers y cyfarfod diwethaf**

Catrin Soraya Williams – Dim – gwasanaeth cyfieithu

S. Carver - £200.00 – newid clo drysau neuadd y pentref (talwyd 16.7.25)

Mr. M. J. Kerr - £960.00 – agor 2 fedd (talwyd 1.8.25)

**9.12 UNRHYW FATER ARALL**

Cafwyd y mater bod grŵp Incredible Edible eisiau tyfu llysiau ym mhob rhan o'r pentref ei drafod, ag oherwydd nid nad oedd y Cyngor yn meddwl y byddai hyn yn ddiogel cytunwyd i gynnig safle Parc Morlo, y gornel wrth y lloches bws ger y maes parcio a'r tir gwyllt ger y parc chwarae fel lleoedd iddynt dyfu'r llysiau hyn. Cytunodd pawb i hyn ac hefyd i ofyn iddynt os oeddent am gyfarfod yn y lleoedd gwahanol o flaen llaw ac os oeddent yn hapus gyda'r trefniadau hyn y byddai'r Cyngor yn llunio cytundeb rhwng y ddwy ochr.

Cytunwyd i dalu yr anfoneb am yr archwiliad a gafodd ei gario allan ar y neuadd bentref pan mae wedi cael ei derbyn.

Darllenwyd llythyr allan ar ran y Cyng. Edward Griffiths a oedd yn methu bod yn bresennol yn y cyfarfod yn gofyn a fyddai yn bosib i gael pleidlais o ddiffyg hyder yn y Cyng. Evan Owen. Gofynnodd y Cyng. Griffiths i’r mater hwn gael ei godi o dan unrhyw fater arall a cael ei drafod yn ei absenoldeb. Y rhesymau am y bleidlais hon oedd torri Cod Ymddygiad y Cyngor a ymddygiad sy'n tanseilio diwylliannedd a chyflawniad effeithiol y Cyngor Cymuned, yn benodol gweithgareddau cymdeithasol, ymddygiad mewn cyfarfod gyda Pharc Cenedlaethol Eryri ym Mai 2025 a chwynion yn y gymuned ym Mis Gorffennaf 2025. Yn marn y Cyng. Griffiths, mae'r gweithredoedd hyn wedi cael effaith niweidiol ar enw da a chyflawniad effeithiol y Cyngor. Cytunodd pawb a oedd yn bresennol i gefnogi cais y Cyng. Griffiths ac roedd y bleidlais o ddiffyg hyder yn y Cyng. Evan Owen yn unfrydol. Gan mai hwn oedd cyfarfod cyntaf y Cyng. Gwynfor Evans, ni chymerodd rhan yn y mater hwn ac ni bleidleisiodd ar y mater.

**ARWYDDWYD................................................Cadeirydd**

**DYDDIAD........................................................................** 840